stanford-oval/wikipedia huggingface dataset:
גם הוא באצילים (שטראוס)
עלילה

במרכז העלילה עומד איש העסקים מסייה ז'ורדן. מר ז'ורדן המסורבל והטיפש להוט להיות כאחד האצילים ולקנות לו שם ומעמד. כדי להגשים את שאיפתו זו עליו להרחיב את השכלתו, ללבוש בגדים שבאופנה וללמוד גינוני אצולה. לשם כך הוא מביא לביתו מורים המלמדים אותו מוזיקה, מחול, סיף ופילוסופיה, ומזמין בגדי פאר אצל החייט. בתו של מר ז'ורדן, לוסיל, אוהבת בחור פשוט בשם קליאונט, אולם ז'ורדן אינו מתיר לה להינשא לו ושואף להשיא אותה לבן אצולה. קליאונט ומשרתו קוביל לא אומרים נואש ורוקמים תחבולה משעשעת: השניים מתחפשים לנסיך עות'מאני ומתורגמנו, באים אל מר ז'ורדן ומספרים לו על רצונו של הנסיך לשאת לאישה את לוסיל בתו. מר ז'ורדן נותן כמובן את ברכתו לנישואים אלה, כיוון שלא יכול לצפות לבעל בעל ייחוס רם יותר מזה לבתו. הזוג המאושר מתחתן, וקליאונט וקוביל מטבילים את מר ז'ורדן בטקס היתולי, הנאמר כולו בג'יבריש טורקי, למממושי - תואר אצולה עות'מאני שאינו אלא פרי דמיונם.
מבנה הסוויטה

הסוויטה אורכת חצי שעה עד 40 דקות והיא בתשעה חלקים:
פתיחה
מינואט
המאסטר לסייף
כניסת החייטים ומחולותיהם
המינואט של לולי
קוראנט
כניסת קלאונט
פתיחה למערכה ב' (אינטרמצו)
ארוחת ערב
למעשה במערכות 5–7 הסוויטה מבוססת על היצירה המקורית של ז'אן-בטיסט לולי, זה שהלחין את המוזיקה למחזה "גם הוא באצילים" בשנת 1670 ושיתף פעולה עם מולייר. היצירה נחשבת בעלת סממנים של מוזיקה נאו-קלאסית.
תזמור

כלי נשיפה: שני חלילים, פיקולו, שני אבובים, קרן יער, שני קלרינטים, שני בסונים, חצוצרה וטרומבון.
כלי הקשה: מצלתיים, תוף מרים, משולש, מערכת תופים וגלוקנשפיל.
כלי נגינה אחרים: פסנתר, נבל וכלי מיתר.
הערות שוליים

↑  בני הנדל, תוכניית קונצרט של הקאמרטה הישראלית ירושלים, אוקטובר 2021
↑  Von Judith Nüsser, Werkeinführung: Richard Strauss – Der Bürger als Edelmann op. 60
↑  Der Bürger als Edelmann, TrV 228b (Strauss, Richard)
↑  Suite de El burgués gentilhombre, Op. 60 (עמ' 4)
↑  Der Bürger als Edelmann Suite, TrV 228c (Strauss, Richard)
| --- | --- |
בקרת זהויות :  BnF: cb14819214q (data)  MusicBrainz work: 570b4a8b-7b29-4e2e-9615-3aff940cb964 
חריטה מאת ז'אן מישל מורו מראה את מסייה ז'ורדן וניקולאסה
ריכרד שטראוס, 1914
גייל (זמרת)

| --- | --- |

 לידה:  8 ביוני 2004  (בת 20) דאלאס, טקסס שבארצות הברית
 שם לידה:  טיילור גייל רתרפורד
 מוקד פעילות:  ארצות הברית 
 תקופת הפעילות:  מ-2020
 עיסוק:  זמרת-יוצרת
 סוגה:  פופ • פופ פאנק פאוור פופ • פופ רוק
 שפה מועדפת:  אנגלית 
 כלי נגינה:  גיטרה
 חברת תקליטים:  אטלנטיק רקורדס
 www.gayleofficial.com
 פרופיל ב-IMDb
 
טיילור גייל רתרפורד (נולדה ב-8 ביולי 2004), הידועה באופן מקצועי בשם גייל (Gayle), היא זמרת-יוצרת אמריקאית. פרצה לתודעה בזכות הסינגל "ABCDEFU" בשנת 2021.
חיים וקריירה

גייל נולדה ב-8 ביולי 2004 בדאלאס, טקסס. היא התחילה לשיר כשהייתה בת שבע, ובסופו של דבר עברה להתגורר בנאשוויל, טנסי כדי להמשיך בקריירה מוזיקלית. לאחר שהוציאה כמה סינגלים בהפקה עצמית, היא התגלתה על ידי קארה דיוגוארדי הפזמונאית ושופטת לשעבר בתוכנית "אמריקן איידול" לאחר מכן דיוגוארדי החתימה את גייל בחברת התקליטים אטלנטיק רקורדס.
בשנת 2021, הוציאה גייל את הסינגל "ABCDEFU", השיר הראשון שלה תחת חברת התקליטים אטלנטיק רקורדס. השיר הפך לויראלי בטיקטוק ובספוטיפיי. הוא הגיע במהירות ל-10 הגדולים בגרמניה, אוסטריה, שווייץ, שוודיה, פינלנד, אירלנד, בריטניה, אוסטרליה וניו זילנד, כמו גם ל-20 הראשונים במצעד הנורווגי וההולנדי.
ב-19 בינואר 2022, יצא לאור הסינגל "Ur Just Horny". ב-18 במרץ 2022, יצא לאור המיני-אלבום בכורה שלה A Study of the Human Experience Volume One. באוגוסט 2022, התארחה גייל במופע של הזמרת הישראלית נועה קירל בפארק הירקון. ב-7 באוקטובר 2022, גייל הוציאה את המיני אלבום השני שלה, A Study of the Human Experience Volume Two.
ב-9 בדצמבר 2022, גייל הוציא מיני אלבום שלישי, A Study of the Human Experience Volume Two and a Half. במקום שירים חדשים, האלבום מורכב משמונה גרסאות חדשות של שירים משני הפרויקטים הקודמים שלה.
גייל תהיה מופע החימים במספר הופעות של הלג האמריקאי של סיבוב ההופעות, The Eras Tour, של טיילור סוויפט, בלג האירופי של סיבוב ההופעות הקרוב של פינק. היא השתתפה באלבום Barbie: The Album ושרה את השיר "Butterflies".
דיסקוגרפיה > מיני-אלבומים

2022: A Study of the Human Experience Volume One
2022: A Study of the Human Experience Volume Two
2022: A Study of the Human Experience Volume Two and a Half
דיסקוגרפיה > סינגלים

2020: "Z"
2020: "Dumbass"
2020: "Happy for You"
2020: "Orange Peel"
2021: "ABCDEFU"
2022: "Ur Just Horny"
2022: "Don't Trip"
2022: "indieedgycool"
2022: "God Has a Sense of Humor"
2022: "FMK" (בהשתתפות בלאקבר)
2023: "Everybody Hates Me"
2023: "Fantasy" (עם לורן ספנסר-סמית' ואם בייהולד)
2023: "Don't Call Me Pretty"
2023: "Butterflies"
2023: "Leave Me For Dead"
פרסים ומועמדויות

| פרס | שנה | פרויקט מועמד | קטגוריה | תוצאה | סימוכין |
| --- | --- | --- | --- | --- | --- |
| פרס גראמי | 2023 | "ABCDEFU" | שיר השנה | מועמדות |  |
| פרס המוזיקה האמריקאית | 2022 |  | תגלית השנה | מועמדות |  |
| פרס בחירת הקהל | 2022 |  | האמן החדש של 2022 | מועמדות |  |
| פרסי המוזיקה הבריטית | 2023 | "ABCDEFU" | השיר הבינלאומי הטוב ביותר | מועמדות |  |
| פרסי הווידאו קליפים של MTV | 2022 |  | האמן החדש הטוב ביותר | מועמדות |  |
| פרסי הווידאו קליפים של MTV | 2022 | "ABCDEFU" | הופעת הפוש של השנה | מועמדות |  |
| פרסי בחירת הילדים של ניקלודיאון | 2023 |  | אמן פורץ אהוב | מועמדות |  |
| פרסי המוזיקה של בילבורד | 2022 | "ABCDEFU" | שיר ויראלי מוביל | מועמדות |  |
| פרסי המוזיקה של MTV אירופה | 2022 |  | המופע החדש הטוב ביותר | מועמדות |  |
| פרסי המוזיקה של MTV אירופה | 2022 |  | מופע הפוש הטוב ביותר | מועמדות |  |
| פרסי מוזיקה של סירקל צ'ארט | 2022 |  | הכוכב העולה הבינלאומי של השנה | זכייה |  |
| פרסי המילניום של MTV | 2022 | "ABCDEFU" | הלהיט העולמי של השנה | מועמדות |  |
| פרסי המוזיקה של iHeartRadio | 2023 |  | אמן הפופ החדש הטוב ביותר | בהמתנה |  |
| פרסי המוזיקה של iHeartRadio | 2023 | "ABCDEFU" | הליריקה הטובה ביותר | בהמתנה |  |
| פרסי המוזיקה של iHeartRadio | 2023 |  | פרס הכוכב החברתי | בהמתנה |  |
הערות שוליים

1 2  Defoor, Emily (26 בספטמבר 2021). "Exclusive Interview: GAYLE Says What We Are All Thinking in 'ABCDEFU' and We Got to Ask Her All About It!". thehoneypop.com. נבדק ב-21 בדצמבר 2021. {{cite web}}:  (עזרה)
↑  Bredael, April (15 בספטמבר 2021). "Interview: GAYLE". Tongue Tied Mag. נבדק ב-21 בדצמבר 2021. {{cite web}}:  (עזרה)
↑  Ju, Shirley (15 בספטמבר 2021). "GAYLE | Inspiration Behind "abcdefu" & Signing To Atlantic Records". Flaunt. נבדק ב-21 בדצמבר 2021. {{cite web}}:  (עזרה)
↑  Papathanasopoulos, Vasili (16 באוגוסט 2021). "GAYLE Shares New Single 'ABCDEFU'". MILKY. נבדק ב-21 בדצמבר 2021. {{cite web}}:  (עזרה)
↑  "ur just horny out wednesday". Twitter.com. נבדק ב-17 בינואר 2022. {{cite web}}:  (עזרה)
↑  "Atlantic Records GAYLE". Atlantic Records Official Website (באנגלית). נבדק ב-2022-03-22.
↑  "GAYLE". Arthouse (באנגלית אמריקאית). נבדק ב-2022-03-22.
↑  a study of the human experience volume one (באנגלית), 2022-03-18, נבדק ב-2022-03-22
↑  גיל משעלי, ‏נועה קירל תארח את גייל בפארק הירקון, באתר ‏מאקו‏, 14 באוגוסט 2022
↑  https://twitter.com/whoisgayle/status/1480535601019559937, Twitter
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
| --- | --- |
בקרת זהויות :  GND: 124966585X  ISNI: 0000 0005 0621 4939  LCCN: no2022064798  MusicBrainz: 18fa2604-c608-4e1a-9b9d-05d7360c5817  VIAF: 6594164298373408630001   WorldCat (עם VIAF): 6594164298373408630001
גזר הדין (סיפור)

| --- | --- |

 מידע כללי
 מאת:  פרנץ קפקא 
 שפת המקור:  גרמנית 
 סוגה:  narration, סיפור קצר 
 הוצאה
 תאריך הוצאה:  1913 
 
גזר הדין (בגרמנית: Das Urteil) הוא סיפור קצר שנכתב על ידי פרנץ קפקא בשנת 1912 ויצא לאור בשנה לאחר מכן. הסיפור עוסק ביחסים בין אב ובן.
קפקא כתב את הסיפור כאשר היה בן 29, וסיים את לימודי המשפטים שלו באוניברסיטה בפראג. הוא כתב את הסיפור בפעם אחת, ב-22 בספטמבר 1912, וטען כי זו היצירה הטובה ביותר שכתב. הסיפור הוקדש לפליציה בואר (אנ'), שהייתה בהמשך ארוסתו של קפקא.
עלילה

הסיפור נפתח עם גאורג בנדמן, סוחר צעיר שיושב בחדרו וכותב מכתב לחברו שעזב לרוסיה כדי להתחיל שם עסק, אך נכשל. גאורג מספר לו כי הוא עומד להתחתן עם אישה צעירה בשם פרידה ברנדנפלד. הוא מפסיק את כתיבתו ובודק מה שלום אביו; האב מתחיל לשאול אותו על קיומו של חברו ברוסיה; גאורג מנסה לשנות את נושא השיחה, אך נכשל. אביו מאשים אותו על כך ששיקר לו בנושא העסק, ואומר כי מותה של אמו של גאורג פגע בו יותר מאשר בגאורג.
גאורג מתעקש על כך שאביו ינוח קצת במיטתו בגלל שהוא חושב שהוא חולה, אך אביו טוען כי גאורג רוצה להרוג אותו. מעבר לכך, אביו טוען כי הוא מכיר את חברו וטוען כי הוא הפקיר אותו כל הזמן מאז שעבר לרוסיה. אביו מתעלם מיחסו של גאורג אליו ואומר כי הוא יכול לדאוג לעצמו. בסופו של דבר אביו אומר לו שהוא אנוכי וגוזר עליו למות בטביעה. גאורג בורח מהבית ורץ לכיוון גשר שנמצא מעל נהר, מטלטל את עצמו לעבר המים, ומת בטביעה.
גם אם טעיתי

גם אם טעיתי הוא שיר של הזמרים הישראליים שלומי שבת ורותם כהן מתוך האלבום "שלומי שבת וחברים 3". השיר יצא לאור כסינגל השישי מתוך האלבום ב-21 בנובמבר 2021 תחת הוצאת ארומה מיוזיק. את השיר כתב והלחין כהן, והפיק אותו המוזיקאי מתן דרור. השיר הגיע למקום הראשון במצעד העברי של מדיה פורסט.
רקע והרכב

את השיר כתב והלחין רותם כהן והמוזיקאי מתן דרור הפיק אותו. שבת הוציא את השיר כסינגל השישי מתוך האלבום שלומי וחברים 3, לאחר "מורידים את הירח" עם אליעד, "מה אתה עובר" עם עדן אלנה, "בוא הביתה" עם משפחת שבת, "למה את הולכת" עם משה פרץ ו"שוב אני ואת" עם מארינה מקסימיליאן.
ביקורות

דודי פטימר ממעריב סקר את השיר לחיוב וכתב ”בשיר יש את כל המוטיבים של להיט, של שיר שייזכר יותר מהשמעה ארעית, ואני בטוח שאם הוא ייתפס ברשתות וברדיו – הוא יגיע לממש את הפוטנציאל הטוב הגלום בו” אך ציין את הליריקה השגרתית והמאולצת.
וידאו קליפ

הווידאו קליפ הנלווה לשיר יצא בצמוד לצאת השיר, ובוים על ידי עוזי ג'ורג'. הווידאו קליפ מציג את שבת וכהן מבצעים את השיר באולפן הקלטות. הווידאו קליפ עצמו בשחור-לבן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 1 |  |
הערות שוליים

↑  שלומי שבת ורותם כהן גם אם טעיתי, באתר יוסמיוסיק, ‏21 בנובמבר 2021
↑  יובל אראל‏, שלומי שבת ורותם כהן - גם אם טעיתי, בבלוג של יובל אראל, מגזין מוזיקה ותרבות, 21 בנובמבר 2021
↑  דודי פטימר, ‏הדואט של שלומי שבת ורותם כהן מצליח בניחוח ספניולי לגעת בנשמה, באתר מעריב אונליין, 24 בנובמבר 2021
ג'ימי פלויד האסלביינק

ג'רל "ג'ימי" פלויד האסלביינק (בהולנדית: Jerrel "Jimmy" Floyd Hasselbaink;‏ נולד ב-27 במרץ 1972 בפרמריבו, סורינאם) הוא כדורגלן עבר הולנדי ששיחק בעמדת החלוץ, ולזכותו 9 שערים ב-23 הופעות במדי נבחרת הולנד ולמעלה מ-300 שערים במהלך הקריירה.
קריירה > קריירה בינלאומית

את הופעת הבכורה שלו עבור הנבחרת הולנד ערך האסלביינק בגיל מאוחר יחסית, עקב תחרות קשה על תפקיד החלוץ מצד שחקנים כמו דניס ברגקאמפ, פטריק קלייברט, רוד ואן ניסטלרוי, פייר ואן הוידונק ורוי מקאיי. בשנת 2004, לאחר שש שנים בלבד בנבחרת ולאחר שנתיים בהן לא שיחק בה, החליט האסלביינק לפרוש מן הנבחרת, כאשר בה צבר 23 משחקים בהם כבש 9 שערים. האסלביינק נמנה בין חמישה כדורגלנים בלבד שייצגו את הנבחרת ההולנדית על אף שלא שיחקו מעולם בליגת העל ההולנדית. השחקנים האחרים הם ז'ורדי קרויף, רוב ריקרס, ווילי ליפנס ו-ווים הופקנס.
קריירת אימון

ב-29 במאי 2013 מונה האסלביינק למאמן קבוצת אנטוורפן הבלגית, ובשנת 2014 למאמן קבוצת ברטון אלביון.
ב-8 בדצמבר 2015 עזב האסלביינק את ברטון אלביון לאחר שסיים איתה במקום הראשון בליגה השלישית באנגליה, וחתם בקווינס פארק ריינג'רס מהפרמיירשיפ האנגלית. ב-5 בנובמבר 2016 פוטר מתפקידו. ב-4 בספטמבר 2017 מונה למאמן נורת'האמפטון טאון מהליגה השלישית באנגליה.
תארים

הגביע הפורטוגלי: 1997
הסופר קאפ הפורטוגלי: 1997
מגן הקהילה: 2000
גדי גולן

| --- | --- |

 לידה:  1955 (בן 69 בערך) 
 ענף מדעי:  הנדסת חשמל 
 מקום לימודים:  אוניברסיטת תל אביב (1 ביוני 1990)  יוניברסיטי קולג' לונדון (1 בינואר 1994)  אוניברסיטת תל אביב  הטכניון – מכון טכנולוגי לישראל 
 מוסדות:  HIT מכון טכנולוגי חולון  המכללה האקדמית להנדסה וטכנולוגיה אורט הרמלין, נתניה  אוניברסיטת אריאל בשומרון 
 
גדי גולן (נולד בשנת 1955) הוא מהנדס אלקטרוניקה ישראלי, פרופסור לאלקטרוניקה, נשיא מכון טכנולוגי חולון מאוקטובר 2011 עד דצמבר 2012 ולאחר מכן נשיא מכללת אורט הרמלין ומרצה באוניברסיטת אריאל בשומרון בפקולטה להנדסת חשמל ואלקטרוניקה.
ביוגרפיה

בשנת 1982 קיבל תואר ראשון בהנדסת חשמל מהפקולטה להנדסת חשמל בטכניון. בשנת 1986 קיבל תואר שני בהנדסת חשמל ובשנת 1990 קיבל תואר דוקטור, שניהם מאוניברסיטת תל אביב. יצא לפוסט-דוקטורט בקולג' האוניברסיטאי של לונדון.
בשנת 1991 הצטרף לסגל האקדמי של מכון טכנולוגי חולון. היה דקאן הפקולטה להנדסת חשמל אלקטרוניקה ותקשורת וראש המרכז למיקרואלקטרוניקה ושכבות דקות. באוקטובר 2011 מונה לנשיא המכון. בדצמבר 2012 התבקש לסיים את כהונתו כנשיא המכון.
פיתח יחד עם פרופ' אדיר בר-לב, במסגרת האוניברסיטה הפתוחה, את הקורסים "מוליכים למחצה" ו"התקני מוליכים למחצה ומיקרואלקטרוניקה", ושימש מרכז ההוראה של קורסים אלו במשך שנים רבות.
תחומי המחקר שלו הם: מיקרוסקופיה אקוסטית, אלקטרואופטיקה, הוראה מרחוק באמצעות תקשורת מחשבים, מידענות, התקני גלי שטח אקוסטיים, מיקרואלקטרוניקה בשכבות דקות.
עומד בראש חטיבת ההתקנים האלקטרוניים של IEEE מאז 1996 והוא כמזכיר הסניף של IET ישראל. עומד בראש הסניף הישראלי של SID – "החברה למידע תצוגות", והוא חבר הנהלה בהתאגדות המהנדסים SEEEI, האגודה הישראלית לתאי שמש ISES, והאגודה העולמית להנדסת הספק – CIGRE. על שמו רשומים 15 פטנטים. יזם שלש חברות הזנק בתחום ההתקנים החשמליים: ATCT, SILBID, MICRO-D.
הערות שוליים

↑  דוד רפאלי, "לבחון המשך כהונתו של מנכ"ל המכון הטכנולוגי בחולון", באתר כלכליסט, 14 במאי 2014
| --- | --- |
בקרת זהויות :  NLI: 987007312389805171  dblp: 68/2540  ISNI: 0000 0004 0280 9209  ORCID: 0000-0002-1993-583X  VIAF: 299060624   WorldCat (עם VIAF): 299060624
ג'ון לורי בוורידג'

ג'ון לורי בוורידג' (באנגלית: John Lourie Beveridge;‏ 6 ביולי 1824 –  3 במאי 1910) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-16 בשנים 1873–1877, וקודם לכן כסגן המושל במשך 10 ימים וכחבר בית הנבחרים של ארצות הברית החל מ-1871. במלחמת האזרחים האמריקאית הוא שירת בצבא האיחוד, והיה ב-1864 לקולונל ברגימנט הפרשים ה-17 של אילינוי, וב-1865 קודם לדרגת ייצוג של בריגדיר גנרל.
ראשית חייו

ג'ון לורי בוורידג' נולד בעיירה גריניץ' שבמדינת ניו יורק, כבנם של אן (לבית הוי) וג'ורג' בוורידג'. ב-1842 הוא עבר עם משפחתו למחוז דהקלאב, אילינוי. בוורידג' למד באקדמיית גרנוויל במשך שנה אחת ולאחר מכן בקולג' רוק ריוור. לאחר תום לימודיו הוא עבר לטנסי, שם לימד בבית ספר. ב-1851 שב בוורידג' לאילינוי כדי ללמוד משפטים בעיר סיקאמור. שלוש שנים לאחר מכן הוא עבר לאוונסטון והחל לעסוק בעריכת דין בשיקגו. הוא הקים שותפות עם ג'ון פ. פראנסוורת' שפעלה עד פרוץ מלחמת האזרחים האמריקאית.
מלחמת האזרחים

עם פרוץ המלחמה התנדב בוורידג' לשירות. בתחילה הוא שירת כקצין יחד עם פראנסוורת' ברגימנט הפרשים המתנדבים השמיני של אילינוי. יחד עם יחידתו הוא לחם בקרב פרדריקסברג, בקרב צנסלורסוויל (אנ') ובקרב גטיסברג, כשבזה האחרון הוא פיקד עליו. בנובמבר 1863 הוא קיבל אישור להקים רגימנט משלו, רגימנט הפרשים המתנדבים ה-17 של אילינוי, והועלה לדרגת קולונל. היחידה שירתה במיזורי. במרץ 1865 הוא קודם לדרגת ייצוג של בריגדיר גנרל, וב-6 בפברואר 1866 הוא שוחרר מן השירות.
קריירה פוליטית

עם שובו מהמלחמה, נבחר בוורידג' לשרת כשריף של מחוז קוק. ב-1870 הוא נבחר לסנאט של אילינוי מטעם המפלגה הרפובליקנית. בשנה שלאחר מכן הוא נבחר לאייש מושב בבית הנבחרים של ארצות הברית במקומו של ג'ון לוגן שהתפטר. גם בבית הנבחרים הוא כיהן שנה אחת בלבד, שלאחריה הוא התפטר כדי לקבל על עצמו את תפקיד סגן מושל אילינוי שאליו נבחר. הוא הושבע לתפקידו ב-13 בינואר 1873 כסגנו של המושל ריצ'רד אוגלסבי שהתפטר לאחר עשרה ימים כדי לאייש מושב בסנאט של ארצות הברית, ובוורידג' הושבע כמושל ה-16 של אילינוי במקומו.
מושל אילינוי

תקופת כהונתו של בוורידג' כמושל עמדה בסימן של שפל כלכלי ארוך. תנועת החוואים הקימה את המפלגה האנטי-מונפוליסטית, שנודעה מאוחר יותר כ"מפלגת השטרות הירוקים" (Greenback Party), ושהתנגדה לרפובליקנים של בוורידג'. בבחירות אמצע הכהונה של 1874 נבחרו כמה מנציגי המפלגה, בתמיכת הדמוקרטים, לכמה משרות בממשל המדינתי, כולל סגן המושל ארצ'יבלד גלן. באותה שנה שונה גם תפקיד המושל לאחר ניסוח מחדש של חוקת אילינוי. בוורידג' מינה תפקידי ניהול של התצוגה של אילינוי בתערוכת המאה (Centennial Exposition). הוא גם אישר את הקמתם של בית הספר לחרשים של אילינוי, בית הספר לעיוורים של אילינוי, בית החולים של מזרח אילינוי לחולי נפש, ואת פתיחתם מחדש של בית החולים של צפון אילינוי לחולי נפש, בית החולים של מרכז אילינוי לחולי נפש, הבית ליתומי המלחמה, ובית החולים המדינתי אנה.
שנותיו האחרונות

לאחר תום כהונתו כמושל, מונה בוורידג' על ידי הנשיא צ'סטר ארתור כעוזר גזבר ארצות הברית בשיקגו. ב-1895 הוא עבר להוליווד, קליפורניה, שם הוא התגורר עד למותו.
ג'ון לורי בוורידג' נפטר ב-3 במאי 1910. הוא נטמן בבית הקברות רוזהיל שבשיקגו.
לקריאה נוספת

Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 156-161.
הערות שוליים

↑  Beasley, Nancy M. (February 23, 2013). The Underground Railroad in DeKalb County, Illinois.
1 2 3  Davidson, Alexander; Stuvé, Bernard (1884). A Complete History of Illinois from 1673 to 1884. Springfield, IL: H. W. Rokker, p. 946–947.
↑  Davidson, Alexander; Stuvé, Bernard (1884). A Complete History of Illinois from 1673 to 1884. Springfield, IL: H. W. Rokker, p. 948–963.
| --- | --- |
בקרת זהויות :  GND: 1190042428  LCCN: no2009015432  SNAC: w6xp8ddg  US Congress: B000430  VIAF: 78912620   WorldCat (עם VIAF): 78912620
גולגולת

| --- | --- |

 
 תמונה תלת־ממדית של גולגולת. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  שלד צירי 
 מיקום אנטומי:  ראש 
 אספקה עורקית:  העורק התרדמני הפנימי, העורק התרדמני החיצוני, העורק התרדמני הימני 
 תיאור ב:  האנטומיה של גריי (מהדורה 20) (128) 
 מזהים
 FMA:  54964 
 קוד MeSH:  A02.835.232.781 
 מזהה MeSH:  D012886 
 מערכת השפה הרפואית המאוחדת:  C0037303 
 
גֻּלְגֹּלֶת (TA: Cranium) היא מבנה אנטומי העשוי עצם ושבתוכו נמצא המוח ביצורים בעלי חוליות, ובכללם האדם. בעלי גולגולת היא תת-מערכה של מיתרניים המתאפיינים, כמשמעות השם, בקיום גולגולת של עצם או סחוס.
הגולגולת מגינה על המוח מפני פגיעות. התפתחותה האבולוציונית של הגולגולת אפשרה במקביל למוח לגדול ולהתפתח במרוצת הדורות, וכתוצאה מזאת – אפשרה ליצורים להפוך מפותחים ונבונים יותר. התפתחות הגולגולת אפשרה גם התפתחות משופרת של כל האיברים והמבנים המצויים בַפּנים: העיניים, הפה, השיניים, האף. הגולגולת מהווה נקודת משען וחיבור לשרירים המפעילים איברים אלו.
הגולגולת היא המבנה המוכר ביותר בשלד האדם, ולפיכך המזוהה ביותר עם מוות. סמלים ושלטים רבים הבאים להזהיר מפני סכנה מציגים באופן מסורתי תמונה של גולגולת (ראו גולגולת (סמל)).
אנטומיה של גולגולת האדם

גולגולת האדם מורכבת מ-22 עצמות (לא כולל עצמות השמע והשיניים). בתינוקות שזה עתה נולדו מכילה הגולגולת 45 עצמות, כאשר חלקן מתאחה במשך הזמן. שמונה מהעצמות מהוות את עצמות הגולגולת המחוברות במפרקי תפר, המקיפות את המוח. ארבע עשרה עצמות הפנים מורכבות משישה זוגות של עצמות ועוד שתי עצמות שאינן חלק מזוג (אחת מהן היא הלסת התחתונה). יש המחשיבים את 6 עצמות השמע גם כן בספירה.
בגולגולת ישנם מספר פתחים המאפשרים לעצבי הגולגולת (העצבים הקראניאלים), לחוט השדרה ולכלי דם לצאת מהגולגולת לכוון אברי המטרה שלהם. הפתח הגדול נמצא בבסיס הגולגולת ושמו נקב העורף הגדול (Foramen Magnum - "הפתח הגדול" בלטינית). דרך נקב יוצא חוט השדרה וכן מספר כלי דם גדולים ורצועות.
בין הגולגולת למח נמצאים קרומי המח, אשר עוטפים אותו ומספקים לו שכבת הגנה נוספת יחד עם הנוזל המוחי-שדרתי. הקרום החיצוני והעבה מהשלושה, הקרום הקשה (Dura mater), מורכב משתי שכבות כאשר החיצונית מביניהן צמודה ודבוקה לצידה הפנימי של הגולגולת.
הגולגולת מספקת גם תמיכה למבני הפנים ונותנת להם את צורתם הפיזיונומית.
רפואה

פגיעות מכניות בראש עלולות להוות סכנת חיים. פגיעה בראש עלולה לעיתים לגרום לשטף דם פנימי, דבר היוצר לחץ רב על הגולגולת, וכל זאת מבלי שהנפגע יחוש בבעיה כלשהי. על נפגעי ראש להיבדק ביסודיות על ידי רופא, כדי לשלול נזק לגולגולת או למוח, גם אם הם לא חשים ברע.
בחלקה התחתון של הגולגולת נמצא הזיז הפטמי (Processus mastoideus). ניתן לחוש אותו כבליטה מאחורי האוזן. דלקת הזיז הפטמי (מסטוידיטיס, Mastoiditis) נגרמת מהתפשטות של דלקת אוזניים, עקב הקרבה הפיזית בין שני האזורים. במסטוידיטיס קשה לטפל, עקב המיקום הלא נוח; הדלקת עלולה להתפשט בקלות אל המוח. בעבר נהגו להסיר את הזיז הפטמי בניתוח כדי למנוע דלקת קרום המוח באנשים שחלו במסטוידיטיס לעיתים קרובות. כיום מקובל לטפל באמצעות אנטיביוטיקה.
חמש עצמות בגולגולת מכילות חללים בתוכן המכונים סינוסים פרנאסליים (Paranasal Sinuses). דפנות הסינוסים מצופות ריר. תפקידם של הסינוסים הוא להפוך את האוויר הנשאף לחם ולח. בנוסף מהווים הסינוסים מעין תיבת תהודה המגבירה את הקול הנוצר בלוע, וכן הם תורמים להורדת משקלה הכולל של הגולגולת. סינוסיטיס, מהווה סיבוך של הצטננות. היא גורמת לכאבי ראש, לנזלת רבה, לחום ולחולשה כללית. גם בסינוסיטיס קשה לטפל, ולעיתים היא נשארת למשך רוב החיים ומהווה מחלה כרונית.
גולגולות של בעלי חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לחולייתנים מהקבוצה בעלי גולגולת יש מגוון רחב של גולגולות השונות בצורה ובגודל. אצל חלק מהחולייתנים יוצאות מעצמות הגולגולת בליטות שונות, כגון קרניים או חטים, המשמשות להגנה ולחימה, אך גם לצרכים חברתיים. אצל חולייתנים רבים, בעיקר טורפים, הנשק העיקרי הוא לא קרניים אלא לסתות חזקות החמושות בשיניים מחודדות.
גולגולת של תנין הים, האופיינית לטורף.
גולגולת של טריצרטופס. הדינוזאורים ממשפחת הצרטופסיים אופינו בגולגולות ענקיות בעלות קרניים ועטרה בולטת.
גולגולת של פיל סוואנה אפריקני עם החטים (החדק לא כולל עצמות).
גולגולת של כבש ארגאלי עם הקרניים (כולל מעטפת הקראטין).
הגולגולת בתרבות

לגולגולת יש ייצוג מגוון בתרבות. בתחום הקולנוע היא מוצגת בסרטים כמו אינדיאנה ג'ונס וממלכת גולגולת הבדולח.
גולגולת קריסטל הוא השם שניתן לגבישי קווארץ שקופים שגולפו בדמות גולגולת אדם. במאה התשע עשרה ובמחצית הראשונה של המאה העשרים סברו כי כמה מגולגלות הקריסטל הן אצטקיות ומקורן בתקופה הפרה-קולומביאנית במרכז אמריקה.
גולגולות מכוירות הן גולגולות שנותקו מגוף המת ופוסלו תוך שימוש בטין כחלק מפולחן המתים. הן התגלו בחפירות ארכאולוגיות בתקופה הנאוליתית בקדם קרמית ב' (8,000–9,500 שנים לפני זמננו).
הגולגולת בתרבות > סמל הגולגולת

הגולגולת בצורותיה השונות משמשת כסמל למספר דברים, לרוב דברים הקשורים למוות. למשל: סימון רעלים וחומרים מסוכנים, הדגל שמופיע בסרטים ובספרים אודות שודדי הים, ועוד.
מס גולגולת

מס גולגולת הוא מס המוטל בסכום אחיד על אדם באופן בלתי-תלוי בהכנסתו, רכושו, או הוצאותיו.
מס גולגולת, או "מס בסכום קבוע" (lump-sum tax), מהווה אחת הדרכים שבאמצעותן מדינה יכולה לגבות מיסים מתושביה. כיום, הדרך הנפוצה לגביית מיסים היא כאחוז מסוים מבסיס המס (למשל ההכנסה, ההוצאה, או הנכס שעליהם מוטל המס). להבדיל, מס גולגולת אינו נגבה על פי בסיס כלשהו, אלא על עצם קיומו של משלם המס.
גלריית תמונות

גולגולת של היפופוטם.
גולגולת של טריצרטופס. לטריצרטופס הייתה גולגולת גדולה וחזקה מאוד.
מבט קדמי על גולגולת אנושית.
מבט צד על גולגולת אנושית.
האנציקלופדיה האיקונוגרפית של מדע, ספרות ואמנות, 1851
ראו גם

לחץ תוך-גולגולתי
פרנולוגיה
חירור גולגולת
עצבי הגולגולת
שברי גולגולת על שם לה פורט
גולגולת אנושית בהדמיה תלת־ממדית
ציור של אישה המחזיקה גולגולת מהמאה ה-17
ציור של אישה נשענת על גולגולת מהמאה ה-17
עצמות הגולגולת. לקריאה על כל אחת מהעצמות, ניתן להקיש עליהן באיור.
בשר בקר

| --- | --- |

 
 מאכלים
 סוג:  בשר, bovid meat 
 
בשר בקר הוא בשר שמקורו בשרירי הבקר לבשר. בלשון הדיבור משמשת המילה "בשר" בדרך כלל לתיאור בשר בקר, ואילו בשר דג או תרנגול מכונים "דג" ו"עוף" בהתאמה. איברים פנימיים של בקר המשמשים למאכל מכונים לפי שם האיבר (למשל כבד).
הבשר עשיר בחלבון (כ-15%–25%), שומן (5%–40%) וויטמינים שונים, דוגמת B12. צבעו האדום של בשר בקר נובע מצבען של תרכובות הברזל (ההמוגלובין) המצויות בו. בטמפרטורות גבוהות מאבדות תרכובות אלו את צבען וצבע הבשר המבושל הופך לחום או לאפור.
סוגי הנתחים

בשר הבקר מתחלק לנתחים שונים לפי החלק בגוף הפרה ממנו נלקחו. מכיוון שהשרירים שבדרך כלל מתאמצים יותר הם שרירי הצוואר והרגליים, יהיו הנתחים באזורים אלה שריריים וקשים יותר לעומת נתחים מאזור הצלעות והמותניים. בארצות שונות נהוג לקצב את הבקר בצורה שונה לנתחים שונים, ולכן יש חלקים להם שמות רבים. בישראל רווח השימוש גם במספרי חלקים. בנוסף לשימוש במספרי חלקים, ניתן לפרק מספר נתחים לתתי נתחים על מנת ליצור נתחים נוספים רבים לצלייה מהירה.